Aalborg Kommune har valgt at sparer den årlige vinterattraktion skøjtebanen på C.W. Obels Plads væk. Det er ikke alle byens borgere, der er lige glade for den beslutning. Jesper Lund Nielsen fra Aalborg er en af dem. Han har startet facebookgruppen "Bevar Aalborg Skøjtebane Indsamling 2015", og så har han også oprettet en indsamling på Caremaker. - Det er nu, vi aalborgensere skal stå sammen og vise, at skøjtebanen er en fælles og elsket byattraktion, skriver han. Det koster kommunen 350.000 kroner om året at drive skøjtebanen, og de penge vil Jesper Lund Nielsen nu prøve at samle sammen. På få timer har han samlet 1230 kroner sammen.

Opsummering:
Jesper Lund fra Aalborg vil ikke undvære Aalborgs juleskøjtebane, som Aalborg Kommune vil spare væk. Derfor har han oprettet en facebookgruppe og startet en indsamling på Caremaker.